Buskerudin lääni

Buskerudin lääni () on Norjan lääni maan eteläosassa Østlandetin alueella. Se sijaitsee Oslon kaupungin länsipuolella ja ulottuu lännessä Hardangerviddan ylängölle, idässä Oslonvuonolle. Sen hallinnollinen keskus on Drammen. Läänissä oli 277 684 asukasta (vuonna 2016) ja sen pinta-ala oli 14 910,93 neliökilometriä.

Buskerud on perinteistä kaivosaluetta, ja siellä on ollut jo varhain hopea- ja kobolttikaivoksia. Hopea ja koboltinsininen ovatkin edelleen läänin tunnusvärit. Nykyisin maanviljely, puunjalostus- ja muu teollisuus ovat alueen pääelinkeinoja; Begna- ja Randsjoista saadaan runsaasti vesivoimaa.

Vuoden 2020 alussa Buskerud yhdistettiin Akershusin ja Østfoldin läänien kanssa Vikenin lääniksi. Vuonna 2022 Norjan parlamentti päätti kuitenkin lakkauttaa Vikenin läänin vuoden 2024 alussa. Samalla Buskerudin lääni perustettiin uudelleen.

 Kunnat 
Buskerudin lääniin kuuluu yhteensä 18 kuntaa:

23px Drammen
23px Flesberg
23px Flå
23px Gol
23px Hemsedal
23px Hol
23px Hole
23px Kongsberg
23px Krødsherad
23px Lier
23px Modum
23px Nesbyen
23px Nore og Uvdal
23px Ringerike
23px Rollag
23px Sigdal
23px Øvre Eiker
23px Ål

 Lähteet 

 Aiheesta muualla 

Läänin internetsivut 

*